18. ágúst

18. ágúst er 230. dagur ársins (231. á hlaupári) samkvæmt gregoríska tímatalinu. 135 dagar eru eftir af árinu.

 Atburðir 
 684 - Orrustan um Marj Rahit: Múslimar unnu sigur á Abd Allah ibn al-Zubayr og tryggðu þannig yfirráð Úmajada yfir Sýrlandi.
 1477 - María af Búrgund giftist Maximilían 1., síðar keisara hins Heilaga rómverska ríkis.
 1685 - Loðvík 14. gaf út Fontainebleu-tilskipunina þar sem hann lýsti mótmælendatrú ólöglega og afnam þannig þau réttindi sem húgenottar höfðu fengið með Nantes-tilskipuninni 1598.
 1786 - Reykjavík fékk kaupstaðarréttindi ásamt Grundarfirði, Ísafirði, Akureyri, Seyðisfirði og Vestmannaeyjum. Þetta ár voru Íslendingar 38 þúsund, en Reykvíkingar töldust 167.
 1786 - Konungleg auglýsing um afnám einokunarverslunar á Íslandi gefin út. Einokuninni lauk þó ekki fyrr en um áramótin 1787-1788.
 1877 - Bandaríkjamaðurinn Asaph Hall uppgötvaði tunglið Fóbos.
 1886 - Haldið var upp á afmæli Reykjavíkurkaupstaðar með samkomu á Austurvelli og samsæti á Hótel Íslandi. Bæjarbúar töldust vera 3540 og því var spáð að þeir yrðu tífalt fleiri árið 1986, en sá fjöldi náðist fyrir 1940.
 1906 - Sambandsflokkurinn var stofnaður í Færeyjum.
 1920 - Konur í Bandaríkjunum fengu kosningarétt.
 1945 - Svavar Guðnason, listmálari, sýndi verk sín í Listamannaskálanum og var þetta fyrsta sýning á Íslandi þar sem öll verkin voru abstrakt.
 1954 - Minnismerki um Skúla Magnússon landfógeta var afhjúpað í gamla kirkjugarðinum við Aðalstræti í Reykjavík. Guðmundur Einarsson frá Miðdal er höfundur verksins, sem Verslunarmannafélag Reykjavíkur gaf.
 1957 - Á frjálsíþróttamóti í Reykjavík voru sett tvö Íslandsmet, sem bæði stóðu lengi. Hilmar Þorbjörnsson hljóp 100 metra á 10,3 sekúndum og Pétur Rögnvaldsson hljóp 110 metra grindahlaup á 14,6 sekúndum.
 1960 - Fæðingarheimili Reykjavíkur tók til starfa. 
 1961 - Grasagarður Reykjavíkur var formlega opnaður.
 1962 - Nýtt dagblað, Mynd, dagblað, óháð, ofar flokkum, hóf göngu sína í Reykjavík. Það kom út þar til 28. september sama ár.
 1966 - Tekin var fyrsta skóflustunga að myndlistarhúsi á Miklatúni. Það gerði Jóhannes S. Kjarval og var húsið síðar nefnt Kjarvalsstaðir honum til heiðurs.
 1971 - Ástralía og Nýja Sjáland hættu þátttöku í Víetnamstríðinu og drógu herlið sitt til baka.
 1978 - Á eyjunni Cavallo hleypti Viktor Emmanúel af Savoja af skotum á eftir gúmmíbátaþjófum. Eitt skot hafnaði í 19 ára syni þýska auðkýfingsins Ryke Geerd Hamer sem svaf í bát þar nærri með þeim afleiðingum að hann lést. Viktor Emmanúel var síðar sýknaður af ákæru fyrir morð en dæmdur fyrir ólöglegan vopnaburð.
 1983 - Fellibylurinn Alicia gekk yfir Texas. 22 létust og eignatjón var metið á 3,8 milljarða dala (á verðlagi ársins 2005).
 1983 - Fimm létust og 18 særðust þegar Douglas Crabbe ók vörubíl inn á bar vegahótels við Uluru í Ástralíu.
 1986 - Haldið var upp á 200 ára kaupstaðarafmæli Reykjavíkur. Talið var að 70 - 80 þúsund manns hafi verið í miðbænum þegar mest var. Þar var í boði stærsta terta, sem sögur fara af á Íslandi, 200 metra löng. Íslenska ríkið gaf Reykjavíkurborg Viðeyjarstofu og Viðeyjarkirkju í afmælisgjöf. Flugeldasýning var rétt fyrir miðnættið.
 1988 - Endurbótum lauk á Viðeyjarstofu og Viðeyjarkirkju.
 1989 - Kólumbíski forsetaframbjóðandinn Luis Carlos Galán var myrtur í Bogotá.
 1990 - Listaverkið Sólfar eftir Jón Gunnar Árnason var afhjúpað við Sæbraut í Reykjavík.
 1991 - Valdaránstilraunin í Sovétríkjunum 1991 hófst á því að valdaránsmenn hnepptu Mikhaíl Gorbatsjev í stofufangelsi á Krímskaga.
 1992 - Maður grunaður um fíkniefnasölu var handtekinn í Mosfellsbæ og fundust 1,2 kílógrömm af kókaíni í bíl hans. Í aðgerð lögreglunnar varð lögreglumaður fyrir mjög alvarlegu slysi.
 1992 - Forsætisráðherra Bretlands, John Major, tilkynnti um flugbannsvæðin yfir Írak til verndar Kúrdum.
 1993 - Kapellbrücke, viðarbrú frá 14. öld í Luzern í Sviss, eyðilagðist í eldi.
 1994 - Írski glæpaforinginn Martin Cahill var myrtur í Dublin.
 1995 - Bandaríska kvikmyndin Mortal Kombat var frumsýnd.
 1996 - Menningarnótt var haldin í fyrsta sinn í Reykjavík.
 1996 - Bandaríski blaðamaðurinn Gary Webb gaf út fyrstu greinina af þremur í San Jose Mercury News þar sem hann sýndi fram á tengsl milli krakkverslunar í Los Angeles og Kontraskæruliða í Níkaragva.
 2001 - Leikhópurinn Vesturport var stofnaður með uppsetningu á leikritinu Diskópakk (Disco Pigs) eftir Enda Walsh á horni Vesturgötu og Norðurstígs í Gamla Vesturbænum.
 2003 - Norðurlandasamningur um almannatryggingar var undirritaður.
 2003 - Menntaskólinn Hraðbraut hóf starfsemi sína.
 2005 - Fyrsta sameiginlega heræfing Rússa og Kínverja, Peace Mission 2005, hófst á Shandong-skaga. 
 2008 - Andarnefjur sáust á Pollinum á Akureyri og voru í meira en mánuð. Flestar voru þær fjórar.
 2008 - Pervez Musharraf sagði af sér sem forseti Pakistan.
 2014 - Fornleifauppgröftur hófst við Borgring í Danmörku. Hann leiddi í ljós hringborg frá víkingatímanum.
 2016 - Neyðarástandi vegna skógarelda var lýst yfir í Kaliforníu.
 2017 - Stunguárásin í Turku: Marokkóskur hælisleitandi stakk 10 og myrti 2 í Turku í Finnlandi.
 2018 - Asíuleikarnir 2018 hófust í Indónesíu.
 2019 - Um 100 manns komu saman í minningarathöfn um jökulinn Ok á Íslandi.

 Fædd 
 1685 - Brook Taylor, enskur stærðfræðingur (d. 1731).
 1692 - Loðvík-Hinrik af Bourbon-Condé, forsætisráðherra Frakklands (d. 1740).
 1750 - Antonio Salieri, ítalskt tónskáld (d. 1825).
 1792 - John Russell, jarl af Russell, breskur stjórnmálamaður (d. 1878).
 1822 - Bogi Thorarensen, amtmaður á Íslandi (d. 1867).
 1830 - Franz Jósef 1. Austurríkiskeisari (d. 1916).
 1840 - Jónas Jónassen, landlæknir á Íslandi (d. 1910).
 1892 - Loftur Guðmundsson, íslenskur ljósmyndari og kvikmyndagerðarmaður (d. 1952).
 1892 - Hal Foster, kanadískur myndasöguhöfundur (d. 1982).
 1922 - Alain Robbe-Grillet, franskur rithöfundur (d. 2008)
 1927 - Rosalynn Carter, bandarísk forsetafrú (d. 2023).
 1933 - Roman Polanski, pólskur kvikmyndaleikstjóri.
 1936 - Robert Redford, bandarískur leikari.
 1939 - Johnny Preston, bandarískur söngvari (d. 2011).
 1952 - Patrick Swayze, bandarískur leikari (d. 2009).
 1954 - Rustem Khamitov, rússneskur stjórnmálamaður.
 1969 - Christian Slater, bandarískur leikari.
 1969 - Edward Norton, bandarískur leikari.
 1971 - Aphex Twin, breskur raftónlistarmaður.
 1983 - Mika, líbanskur söngvari.
 1987 - Haraldur Leví Gunnarsson, íslenskur trommuleikari.
 1988 - Ásgeir Erlendsson, íslenskur sjónvarpsmaður.
 1994 - Arnar Freyr Ársælsson, íslenskur handknattleiksmaður.

 Dáin 
 472 - Ricimer, yfirmaður Vestrómverska hersins og raunverulegur stjórnandi ríkisins.
 1095 - Ólafur hungur, Danakonungur (f. um 1050).
 1227 - Djengis Khan, höfðingi Mongólaveldisins.
 1276 - Hadríanus 5. páfi.
 1503 – Alexander 6. páfi (f. 1431).
 1559 – Páll 4. páfi (f. 1476).
 1613 - Giovanni Artusi, ítalskt tónskáld (f. um 1540).
 1620 - Wanli, keisari Kína (f. 1563).
 1642 - Guido Reni, ítalskur listmálari (f. 1575).
 1850 - Honoré de Balzac, franskur rithöfundur (f. 1799).
 1940 - Walter P. Chrysler, bandarískur bílasmiður (f. 1875).
 1990 - Burrhus Frederic Skinner, bandarískur atferlisfræðingur (f. 1904).
 2004 - Gylfi Þ. Gíslason, íslenskur stjórnmálamaður (f. 1917).
 2009 - Kim Dae-jung, forseti Suður-Kóreu (f. 1924).
 2011 - Jean Tabary, franskur myndasöguhöfundur (f. 1930)

Flokkur:Ágúst